section_heading: Colorado Avalanche (2003. – 2004.)
paragraph_text: Management Anaheima odlučio se ne produžiti ugovor s Kariyom, barem ne prema uvjetima koje je zahtijevao stari ugovor. Naime, Kariya, četiri je godine dobivao 10 milijuna $, a prema tom ugovoru, Anaheim je imao pravo produžiti ugovor na još jednu godinu za istu cifru, što je klubu bilo previše jer su se željeli pojačati za iduću sezonu, a to neće moći plati li jednom igraču 10 milijuna (već oko 6-7 milijuna).<ref>NHL: Povratak Hašeka, Kariya slobodan igrač Međutim, Kariyi to nije bilo važno, naime, prihvatio je plaću manju od prosječne u NHL, samo 1.2 milijuna $ u Coloradu, kako bi mogao igrati sa starim prijateljem Temmu Selanneom i u momčadi sposobnoj osvojiti Stanleyjev kup. Selanne neće tako slabo proći, zaradit će 5,8 milijuna $, ali i to je manje od onog što mu je nudio San Jose. Dvojac ima istog agenta, i kada je taj nazvao GM-a Colorada i ponudio mu Kariyu i Selannea, ovaj je zaključio kako nema šanse da dovedu takvu dvojicu igrača. Ipak, kako je Patrick Roy otišao u mirovinu, osam milijuna $ postalo je slobodno za free agente, a kako su Kariya i Selanne pristali na puno manje plaće od tržišne vrijednosti, bilo je jasno da će pojačati momčad Colorado Avalanchea.<ref>NHL: Kariya i Selanne u Coloradu Ono što je zastrašujuće bilo za protivnike jest činjenica da su Selanne i Kariya bili pridruženi Joeu Sakicu kao centru, i to na - drugoj liniji Colorada. Avsi su u prvom nastupu sezone (2003./04.) krenuli s "petardom", savladavši Chicago s 5:0. Paulu Kariyi i Teemu Selanneu nije dugo trebalo da otkriju staru "kemiju" iz Anaheima - već nakon šest minuta Kariya je na asistenciju Finca doveo Avse u vodstvo. Na kraju, Kariya je završio s golom i dva asista.<ref>NHL: Colorado krenuo "petardom" Usprkos sjajnom početku, Kariya je razočarao te je u sezoni protkanoj ozljedama ubilježio tek 11 golova i 25 asistencija u 51 odigranoj utakmici i na kraju sezone napustio Avse.